بنەماڵەی ئەژدیھا

***بنەماڵەی ئەژدیھا*** () زنجیرەیەکی تەلەڤیزیۆنیی فەنتازیای درامای ئەمریکییە کە پێشینەیە بۆ زنجیرەی تەلەڤیزیۆنیی *[[کایەی تەختە پاشایەتییەکان (زنجیرەی تەلەڤیزیۆنی)|کایەی تەختە پاشایەتییەکان]]* (٢٠١١–٢٠١٩)، ھەردووکیان لەسەر ڕۆمانەکانی *[[گۆرانیی سەھۆڵ و ئاگر]]* بەندن کە لەلایەن جۆرج ئاڕ. ئاڕ. ماڕتن نووسراون. زنجیرە پێشینەکە لەلایەن ماڕتن و ڕایان کۆندڵ بۆ ئێچ بی ئۆ دروست کراوە و چەند بەشێکی لەسەر ڕۆمانی *[[ئاگر و خوێن|ئاگر و خوێنی]]* ماڕتن بەندە. کۆندڵ و میگێل ساپۆچنیک شۆڕەنەری زنجیرەکەن. ڕووداوەکانی باس لە ٢٠٠ ساڵ پێش ڕووداوەکانی زنجیرەی *کایەی تەختە پاشایەتییەکان* دەکات (١٧٢ ساڵ بەر لە لەدایکبوونی دینێریس تارگێریەن)، زنجیرەکە باس لە سەرەتای کۆتاییی بنەماڵەی تارگێریەن دەکات، ئەو ڕووداوانەی کە ڕێیان بۆ ڕوودانی شەڕی جێنشینیی تارگێریەن خۆش کرد، کە بە «سەمای ئەژدیھاکان» ناسراوە.

*بنەماڵەی ئەژدیھا* لە تشرینی یەکەمی ٢٠١٩دا فەرمانی ڕاستەوخۆ بۆ زنجیرەی پێ درا، لە تەممووزی ٢٠٢٠دا ھەڵبژاردنی ئەکتەرەکان دەستی پێ کرد و لە نیسانی ٢٠٢١دا وێنەگریی سەرەکی لە شانشینی یەکگرتوو دەستی پێ کرد. زنجیرەکە لە ٢١ی ئابی ٢٠٢٢دا بۆ یەکەم جار پەخش کرا. وەرزی یەکەم لە ١٠ ئەڵقە پێک دێت.

## کاست و کەسایەتییەکان
### سەرەکی
* پادی کۆنسیدین بە ڕۆڵی پاشا ڤیسێریسی یەکەمی تارگێریەن: پێنجەم پاشای حەوت شانشینەکە: بە «پیاوێکی دڵسۆز، دلۆڤان و بەڕێز» ناسراوە، ڤیسێریس لەلایەن ئەنجومەنی لۆردەکانەوە بە پاشا ھەڵبژێردرا بۆ ئەوەی جێی باپیرەی، جێھێریسی یەکەمی تارگێریەن بگرێتەوە.
* مات سمیت بە ڕۆڵی شازادە دەیمۆن تارگێریەن: میراتگری تەختی پاشایەتیی ئاسنینە، برا بچووکی پاشا ڤیسێریسە و نەوەی پاشا جیھێریسە، ھەروەھا مامی شازادەخاتوون ڕینێرایە. جەنگاوەرێکی بێھاوتا و ئەژدیھاسوارێکی بەئەزموونە.
* ئێما دارسی بە ڕۆڵی شازادەخاتوون ڕینێرا تارگێریەن: نۆبەرەی پاشا ڤیسێریسە. ئەژدیھاسوار و ھەڵگری خوێنی بێگەردی ڤالێریایە.
** میڵی ئاڵکۆک ڕۆڵی ڕینێرا تارگێریەنی لاو دەگێڕێت.
* ڕیس ئیفانز بە ڕۆڵی سێر ئۆتۆ ھایتاوەر: باوکی ئالیسێنت و یاریدەدری پاشایە، کە ڕاژەی پاشا ڤیسێریس و شانشینەکە دەکات. ڕکابەرێکی سیاسیی توندی شازادە دەیمۆنە.
* ئۆلیڤیا کوک بە ڕۆڵی خاتوو ئالیسێنت ھایتاوەر: کچی سێر ئۆتۆ ھایتاوەرە، کە لە ڕێد کیپدا گەورە بووە و بەشێکی بازنەی نێوەکیی پاشایە. بە خوێنشیرینترین ژنی حەوت شانشینەکە ناسراوە.
** ئێمیلی کاری ڕۆڵی ئالیسێنت ھایتاوەری لاو دەگێڕێت.
* ستیڤ تووسان بە ڕۆڵی لۆرد کۆرلیس ڤێلاریۆن: بە «ماری دەریایی» ناسراوە، سەرۆکی بنەماڵەی ڤێلاریۆنە و بەناوبانگترین دەریاوانە لە مێژووی وێسترۆسیدا.
* ئیڤ بێست بە ڕۆڵی شازادەخاتوون ڕەینیس تارگێریەن: ئەژدیھاسوار و ھاوژینی لۆرد کۆرلیسە. بە «ئەو شاژنەی کە ھەرگیز نەبووە» ناسراوە، جارێک بەربژێر بووە بۆ ئەوەی جێی باپیرەی، پاشا جیھێریس بگرێتەوە، وەک فەرمانڕەوای حەوت شانشینەکە، بەڵام سەرەنجام درا بە ئامۆزاکەی، ڤیسێریس.
* سۆنۆیا میزونۆ بە ڕۆڵی میساریا: سەماکارێکی بیانییە و متمانەپێکراوترین ھاوپەیمانی شازادە دەیمۆنە.
* فابین فرانکل بە ڕۆڵی سێر کریستۆن کۆل: شیرەوانێکی لێزانی سنوورەکانی دۆڕنییە، لە خێزانێکی ئاسایی ھاتۆتە دنیاوە.
* گراھام مەکتاڤیش بە ڕۆڵی سێر ھارۆڵد وێستەرلینگ: لۆرد کۆماندەری ئێستای پاسەوانانی پاشایە کە لە سەردەمی پاشا جێھێریسەوە ڕاژەی کردووە، جاران سوارچاکێکی بەھێز بووە. ئەرکی چاودێریکردن و پاراستنی شازادەخاتوون ڕینێرای لە ئەستۆیە.

### دووبارەوەبوو
* شان بروک بە ڕۆڵی شاژن ئیما ئەرین: شاژن و ھاوژینی پاشا ڤیسێریس تارگێریەنە.
* دەیڤد ھۆرۆڤیچ بە ڕۆڵی گراند مەیستەر مێڵۆس: ڕاوێژکارێکی متمانەپێکراوی پاشا ڤیسێریسە.
* بیڵ پاتێرسن بە ڕۆڵی لۆرد لایمن بیزبێری: لۆردی ھەنیھۆڵت و سەرۆکی گەنجینەی ئەنجومەنی بچووکی پاشا ڤیسێرسە.
* گاڤن سپۆکس بە ڕۆڵی لۆرد لایۆنێل سترۆنگ: ماستەری یاسای پاشا ڤیسێریس و لۆردی ھارێنھۆڵە.
* مایکڵ کارتەر بە ڕۆڵی پاشا جیھێریس تارگێرین
* ستێفن ڕۆدری بە ڕۆڵی ھۆبێرت ھایتاوەر: سەرۆکی بنەماڵەی ھایتاوەر و فەرمانڕەوای ئۆڵدتاونە. ھەروەھا برا گەورەی سێر ئۆتۆ ھایتاوەرە.
* ئێلیەت تیتنسۆر بە ڕۆڵی سێر ئێریک کارجیڵ: ئەندامی پاسەوانانی پاشا ڤیسێریسی یەکەمی تارگێریەنە، ھەروەھا جمکەکەی سێر ئەریک کارجیڵە.
* لوک تیتنسۆر بە ڕۆڵی سێر ئەریک کارجیڵ: ئەندامی پاسەوانانی پاشا ڤیسێریسی یەکەمی تارگێریەنە، ھەروەھا جمکەکەی سێر ئێریک کارجیڵە.
* گاری کووپەر بە ڕۆڵی سێر ڕایم ڕێدواین: لۆرد کۆماندەری پاسەوانانی پاشایە لەژێر دەسەڵاتی جیھێریسی یەکەمی تارگێریەندا.
* جولیان لویز جۆنز بە ڕۆڵی بۆرمند باراتیۆن: لۆردی ستۆرمز ئیند و سەرۆکی بنەماڵەی باراتیۆنە لە سەرەتای حوکمڕانیی پاشا ڤێسێریسی یەکەمی تارگێریەندا. ھەروەھا خاڵۆی ڕەینیس تارگێریەنە.
* دەیڤد ھاونزلۆو بە ڕۆڵی لۆرد ڕیکۆن ستارک
* فرانکی ویڵسن بە ڕۆڵی کاپتن ڕاندڵ بارێت
* گاری ڕەیمند بە ڕۆڵی ھای سێپتۆن
* بێتانی ئەنتۆنیا بە ڕۆڵی خاتوو بیلا تارگێریەن: کچی گەورەی لینا ڤێلاریۆنە. ئەژدیھاسوارە کە سوارەکەی ئەژدیھای لاوی مووندانسەرە.
* نانا بلۆندێڵ بە ڕۆڵی خاتوو لینا ڤێلاریۆن: کچی کۆرلیس ڤێلاریون و ڕەینیس تارگێریەنە.
** ساڤانا ستاین ڕۆڵی لینا ڤێلاریۆنی لاو دەگێڕێت.
** نۆڤا فووی-مۆس ڕۆڵی لینا ڤێلاریۆنی مناڵ دەگێڕێت.
* فیبی کامبڵ بە ڕۆڵی خاتوو ڕینا تارگێریەن: کچی بچووکی لینا ڤێلاریۆنە.
* ھاری کۆڵێت بە ڕۆڵی شازادە جاکاریز ڤێلاریۆن: کوڕە نۆبەرەکەی شازادەخاتوون ڕینێرایە.
** لیۆ ھارت ڕۆڵی جاکاریز ڤێلاریۆنی لاو دەگێڕێت.
* ڕایان کۆڕ بە ڕۆڵی سێر ھاروین سترۆنگ: کوڕی گەورەی ماستەری یاسا لایۆنێل سترۆنگ و میراتگری ھارینھۆڵە. بە «ئێسکشکێن» ناسراوە، بە بەھێزترین پیاوی حەوت شانشینەکە دادەنرێت.
* ئەنتۆنی فلانەگن بە ڕۆڵی سێر ستێفۆن دارکلین: ئەندامی پاسەوانانی پاشایە.
* تۆم گلین-کارنی بە ڕۆڵی شازادە ئەیگۆن تارگێریەن: کوڕە نۆبەرەکەی پاشا ڤیسێریسە.
* جێفرسن ھۆڵ بە ڕۆڵی لۆرد جەیسۆن لانستەر/سێر تایلند لانستەر: جەیسۆن لۆردی کاستەرلی ڕۆکە، و جمکەکەی تایلاند سیاسەتوانێکی زۆرزانە.
* ویڵ جۆنسن بە ڕۆڵی سێر ڤیمۆند ڤێلاریۆن: برا بچووکی لۆرد کۆرلیس ڤێلاریون و فەرماندەری ھێزی دەریاییی ڤێلاریۆنە.
* جۆن مەکمیڵەن بە ڕۆڵی سێر لینۆر ڤێلاریۆن: کوڕی شازادەخاتوون ڕەینیس تارگێریەن و لۆرد کۆرلیس ڤێلاریونە.
** تیۆ نەیت ڕۆڵی لینۆر ڤێلاریۆنی لاو دەگێڕێت.
* ئیوان میچڵ بە ڕۆڵی شازادە ئیمۆند تارگێریەن: دووەم کوڕی پاشا ڤیسێریسە، برازای شازادە دەیمۆن، و زڕبرای شازادەخاتوون ڕینێرایە.
** لیۆ ئاشتن ڕۆڵی ئیمۆند تارگێریەنی لاو دەگێڕێت.
* ماتیۆ نیدەم بە ڕۆڵی لاریس سترۆنگ: کوڕی بچووکی ماستەری یاسا لایۆنێل سترۆنگە.
* فیا سەیبن بە ڕۆڵی شازادە ھێلینا تارگێریەن: کچی دووەمی پاشا ڤیسێریسە، خوشکی شازادە ئەیگۆن و ئیمۆندە، و زڕخوشکی شازادەخاتوون ڕینێرایە.
** ئیڤی ئاڵێن ڕۆڵی ھێلینا تارگێریەنی لاو دەگێڕێت.
* فیڵ دانیێلز بە ڕۆڵی مەیستەر جێراردیز: یەکێک لە مەیستەرەکانی قەڵایە.
* کێرت ئیجییەوەن بە ڕۆڵی مەیستەر ئۆروایڵ: یەکێک لە مەیستەرەکانی قەڵایە.
* ڕۆجەر ئیڤانز بە ڕۆڵی سێر بۆڕۆس باراتیۆن: کوڕی لۆرد بۆرمند باراتیۆنە.
* ئێلیەت گریھۆڵت بە ڕۆڵی شازادە لوسێریس ڤێلاریۆن: کوڕی دووەمی شازادەخاتوون ڕینێرایە.
** ھارڤی سادلەر ڕۆڵی لوسێریس ڤێلاریۆنی لاو دەگێڕێت.
* پۆڵ کێنیدی بە ڕۆڵی جاسپەر وایڵد: ناسراو بە «تووڵی ئاسن»، لۆردی بنەماڵەی ڕەین و سەرۆکی بنەماڵەی وایڵدە.
* سۆڵی مەکلاود بە ڕۆڵی جۆفری لۆنمت: سوارچاکی بنەماڵەی لۆنمت، و خۆشەویستی لینۆر ڤێلاریۆنە.

## ئەڵقەکان

## بەرھەمھێنان
### نووسین
لە کانوونی دووەمی ٢٠٢٠دا، کەیسی بلۆیز، سەرۆکی بەرنامەسازیی ئێچ بی ئۆ، ڕای گەیاند کە پڕۆسەی نووسین دەستی پێکردووە و پێشبینیی کرد کە زنجیرەکە لە ٢٠٢٢دا پەخش دەکرێت.

### ھەڵبژاردنی ئەکتەران
لە تەممووزی ٢٠٢٠دا دەست بە ھەڵبژاردنی ئەکتەرەکان کرا. لە تشرینی یەکەمی ٢٠٢٠دا، پادی کۆنسیدین بە ڕۆڵی ڤیسێریسی یەکەمی تارگێریەن ھەڵبژێر درا. لە کانوونی یەکەمدا، ئۆلیڤیا کوک، مات سمیت و ئێما دارسی دوابەدوای یەک بە ڕۆڵی ئالیسێنت ھایتاوەر، دەیمۆن تارگێریەن و ڕینێرا تارگێریەن ھەڵبژێر دران، لەکاتێکدا دانی سەپانی چووە نێو وتووێژەکانەوە بۆ ئەوەی بەشداری لە ڕۆڵێکی نەناسراودا بکات. لە شوباتی ٢٠٢١دا، ڕیس ئیفانز، ستیڤ تووسان، ئیڤ بێست و سۆنۆیا میزونۆ بۆ کاستی سەرەکی زیاد کران. لە مانگی نیساندا، فابین فرانکڵ بە ڕۆڵی سێر کریستۆن کۆل بەشداریی کرد. لە ئایاردا، گراھام مەکتاڤیش بە جلوبەرگی تەواوەوە لە سەرشانۆدا بینرا. ئێمیلی کاری و میڵی ئاڵکۆک لە تەممووزی ٢٠٢١دا بۆ کاستەکە زیاد کران.

### زمان
زمانناسی *کایەی تەختە پاشایەتییەکان* دەیڤد جەی. پیتەرسن، گەڕایەوە بۆ بەردەوامبوون لە کارەکانی لەسەر زمانی دەستکردی ڤالێریانی باڵا.

## بڵاوکردنەوە
لە ٢١ی ئابی ٢٠٢٢دا *بنەماڵەی ئەژدیھا* بۆ یەکەم جار پەخش کرا.

## سەرچاوەکان

## بەستەرە دەرەکییەکان
* 
* 

پۆل:زنجیرە دراما زنجیرەییەکان
پۆل:بەرنامە ڕاستەقینەکانی ئێچ بی ئۆ
پۆل:بەرنامە تەلەڤیزیۆنییەکان بە زمانی ئینگلیزی
پۆل:کایەی تەختە پاشایەتییەکان
پۆل:زنجیرە تەلەڤیزیۆنییەکان دەربارەی خێزانە ناکارامەکان
پۆل:زنجیرە تەلەڤیزیۆنییە ئەمریکییەکان، دەستپێکردنی ٢٠٢٢
پۆل:زنجیرە تەلەڤیزیۆنییە درامییە ئەمریکییەکانی پەیوەست بە ئێڵ جی بی تی دەیەی ٢٠٢٠